
Ministru kabineta rīkojums Nr. 825
Rīgā 2021. gada 9. novembrī (prot. Nr. 74 31. §)
Par apropriācijas pārdali
· 1. Lai sniegtu atbalstu kultūras un mediju nozarei nodokļu likumdošanas izmaiņu radītās ietekmes mazināšanai saistībā ar radošo personu nodarbināšanu, veikt apropriācijas pārdali 1 700 000 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 09.00.00 "Valsts nozīmes reformas īstenošanai" uz Kultūras ministrijas valsts budžeta apakšprogrammu 22.02.00 "Kultūras pasākumi, sadarbības līgumi un programmas" atbilstoši likuma "Par valsts budžetu 2021. gadam" 58. pantam.
· 2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

